అమెరికా అధ్యక్షుడు డొనాల్డ్ ట్రంప్ అనుసరిస్తున్న జాతి వివక్ష విధానాలు, అమెరికావాదం వల్ల భారత ఐటి రంగంలో వృద్ధి మందగించింది. పెద్ద సంఖ్యలో కొలువులు గల్లంతవుతున్నాయి. అమెరికా ఆశలు మొగ్గ దశలోనే రాలిపోతున్నాయి. ఐటి రంగంలో ప్రస్ఫుటంగా కనిపిస్తున్న సంక్షోభానికి ప్రస్తుతం అంతా ట్రంప్ను కారణంగా నిందిస్తున్నారు. అయితే సంక్షోభానికి ట్రంప్ తక్షణ కారణం మాత్రమే. వాస్తవానికి గత కొద్దికాలంగా ఐటి రంగంలో నిశ్శబ్దంగా పేరుకుపోతున్న సంక్షోభం ఇప్పుడు ట్రంప్ దెబ్బకు బయటపడిందని విశ్లేషకులు చెబుతున్నారు.దేశీయ ఐటి రంగంలో దాదాపు 40 లక్షల మంది ఉద్యోగులున్నారు. ఆటోమేషన్ శరవేగంగా చోటుచేసుకుంటున్న కారణంగా వచ్చే నాలుగేళ్లకాలంలో కనీసం 6.5 లక్షల ఉద్యోగాలు గల్లంతయ్యే అవకాశం ఉంది. ఆటోమేషన్తోపాటు క్లౌడ్ కంప్యూటింగ్ కూడా శరవేగంగా విస్తరిస్తోంది. వీటివల్ల సంప్రదాయంగా ఉన్న అనేక ఐటి ఉద్యోగాలు భవిష్యత్తులో అప్రస్తుతంగా మారే అవకాశం ఉంది. దీనివల్ల 15-20 లక్షల మంది ఉద్యోగులు వచ్చే మూడు నాలుగేళ్లలో ‘‘పనికిరాకుండా’’ పోయే ప్రమాదం ఉంది. కొత్త టెక్నాలజీల్లో శిక్షణ ఇచ్చి పునరావాసం కల్పించేందుకు అవసరమైన యోగ్యతలున్నవారు మాత్రమే మున్ముందు నెట్టుకువస్తారు. మారుతున్న టెక్నాలజీల వల్ల ఉద్యోగుల సంఖ్య సహజంగానే తగ్గుతుంది కూడా. అంటే వచ్చే నాలుగైదేళ్లలో కనీసం 50-60 శాతం ఉద్యోగాలు సంక్షోభంలో పడటం ఖాయమన్న మాట.రోబోటిక్ ప్రాసెస్ ఆటోమేషన్ ఇప్పుడు ఐటి రంగాన్ని ఊపేస్తున్న కొత్త మంత్రం. దేశీ ఐటి సర్వీసుల రంగానికి అతిపెద్ద సవాలు. ఈ సవాలుపై పరిశ్రమ ఇప్పటి నుంచే దృష్టిసారిస్తే కొత్త సర్వీస్ లైన్స్ను, సొల్యూషన్స్ను డెవలప్ చేయడంతోపాటు కొత్త సామర్ధ్యాలను సమకూర్చుకోవడంపై భారీ పెట్టుబడులకు సిద్ధంగావాలి. అదే సమయంలో ఉద్యోగులను కొత్త టెక్నాలజీల్లో నిష్ణాతులను చేసేందుకు అవసరమైన శిక్షణ కార్యక్రమాలపై భారీగా వెచ్చించాలి. నిజానికి ఈ సవాలును పరిశ్రమ ఇప్పుడిప్పుడే గుర్తిస్తోంది. దీనికి అనుగుణంగా తనను తాను సిద్ధం చేసుకునే ప్రయత్నాలను ఇంకా మొదలుపెట్టలేదు. ఇంతలోనే ట్రంప్ రూపంలో ముప్పు ముంచుకువచ్చింది.దేశీ ఐటి పరిశ్రమ రాబడుల మొత్తం 15,500 కోట్ల డాలర్లు. బిజినెస్ నమూనాను సమూలంగా పునర్వ్యవస్థీకరించాల్సిన సమయంలోనే పరిశ్రమ ప్రతికూల పరిణామాలతో కల్లోలంలో పడింది. ట్రంప్ అనుసరిస్తున్న అమెరికావాద విధానాలు పరిశ్రమను పూర్తి అనిశ్చితిలో పడవేశాయి. ఈ అనిశ్చితి నుంచి ఇప్పుడు వ్యాపార పునర్వ్యవస్థీకరణ చేపట్టడం సామాన్య విషయం కాదు. అలాగని వాయిదావేసే పరిస్థితి లేదు. జాగు చేయడమంటే ఇప్పుడున్న పరిస్థితుల్లో కాడి కిందపడేయడమే. రాబడులు తగ్గడం, క్లౌడ్ కంప్యూటింగ్, ఆటోమేషన్ వల్ల ఇప్పటికే ఇంజనీర్ల సంఖ్యను ఐటి కంపెనీలు తగ్గిస్తున్నాయి. ప్రస్తుతమున్న ఉ ద్యోగుల నుంచే ఉత్పాదకత పెంచేందుకు ప్రయత్నిస్తున్నాయి. దీని ప్రభావం క్యాంపస్ రిక్రూట్మెంట్స్పైనా పడుతోంది. రానున్న రోజుల్లో ఉద్యోగాల్లో కోత మరింత దారుణంగా ఉంటుందని అంటున్నారు.దేశీ పరిశ్రమ ఇప్పటి వరకు పిరమిడ్ నమూనాను అనుసరిస్తూ వచ్చింది. వేల సంఖ్యలో ఇంజనీరింగ్ పూర్తి చేసిన విద్యార్థులను రిక్రూ ట్ చేసుకోవడం, వారిని సాఫ్ట్వేర్ ప్రాజెక్టుల్లో ప్రవేశపెట్టడం ద్వారా కారు చౌకగా పనులు పూర్తి చేస్తూ వచ్చింది. ఒక్కో వ్యక్తికి, ఒక్కో గంటకు... అన్న పద్ధతిలో సర్వీసుల బిల్లింగ్ను సంప్రదాయంగా నిర్వహిస్తున్నంత కాలం పిరమిడ్ నమూనా బాగానే నడిచింది. కంపెనీలకు బిఇ, బిటెక్లను సప్లయ్ చేసేందుకు ఇంజనీరింగ్ కాలేజీలు కూడా అడ్డగోలుగా పుట్టుకువచ్చాయి.
america adhyakshudu donald trump anusaristunna jaati vivaksha vidhaanaalu, amerikavadam valla bhaarata aiti rangamlo vruddhi mandaginchindi. pedda sankhyalo koluvulu gallantavutunnaayi. america aasalu mogga dasalone raalipotunnaayi. aiti rangamlo prasphutamgaa kanipistunna sankshobhaaniki prastutam antaa trumpnu kaaranamgaa nindistunnaaru. ayithe sankshobhaaniki trump takshana kaaranam matrame. vaastavaaniki gatha koddikaalamgaa aiti rangamlo nissabdamgaa perukupotunna sankshobham ippudu trump debbaku bayatapadindani vislaeshakulu chebutunnaru.desheeya aiti rangamlo daadaapu 40 lakshala mandi udyogulunnaru. automation saravegamgaa chotuchesukuntunna kaaranamgaa vache naalugellakaalamlo kaneesam 6.5 lakshala udyogaalu gallantayye avakaasam undi. aatomeshantopatu cloud computing kuudaa saravegamgaa vistaristondi. veetivalla sampradaayamgaa unna aneka aiti udyogaalu bhavishyattulo aprastutamgaa mare avakaasam undi. deenivalla 15-20 lakshala mandi udyogulu vache moodu naalugellalo ‘‘panikirakunda’’ poye pramaadam undi. kotta technologyllo sikshana ichi punaravasam kalpinchenduku avasaramaina yogyatalunnavaaru matrame munmundu nettukuvastaaru. maarutunna technologyla valla udyogula sankhya sahajamgaane taggutundi kuudaa. ante vache naalugaidellalo kaneesam 50-60 saatam udyogaalu sankshobhamlo padatam khayamanna maata.robotic prosses automation ippudu aiti rangaanni oopestunna kotta mantram. deshee aiti sarveesula rangaaniki atipedda savalu. ee savalupai parisrama ippati nunche drushtisaariste kotta survies linesnu, solyushansnu devalap cheyadamtopatu kotta saamardhyaalanu samakuurchukovadampai bhari pettubadulaku siddamgaavaali. adhe samayamlo udyogulanu kotta technologyllo nishnaatulanu chesenduku avasaramaina sikshana kaaryakramaalapai bhariga vecchinchaali. nijaaniki ee savaalunu parisrama ippudippude gurtistondi. deeniki anugunamgaa tananu taanu siddham chesukune prayatnaalanu inka modalupettaledu. intalone trump roopamlo muppu munchukuvachindi.deshee aiti parisrama rabadula mottam 15,500 kotla daalarlu. bijines namuunaanu samuulamgaa punarvyavastheekarinchaa samayamlone parisrama pratikuula parinaamaalatoe kallolamlo padindi. trump anusaristunna amerikavada vidhaanaalu parisramanu puurti anischitilo padavesai. ee anischiti nunchi ippudu vyapara punarvyavastheekarana chepattadam saamaanya vishayam kaadu. alaagani vaayidaavese paristhiti ledu. jaagu cheyadamante ippudunna paristhitullo kaadi kindapadeyadame. raabadulu taggadam, cloud computing, automation valla ippatike injaneerla sankhyanu aiti companylu taggistunnaayi. prastutamunna u dyogula nunche utpaadakata penchenduku prayatnistunnaayi. deeni prabhaavam campus recrutmentspina padutondi. raanunna rojullo udyogaallo kotha marinta daarunamgaa untundani antunnaru.deshee parisrama ippati varaku piramid namuunaanu anusaristuu vachindi. vela sankhyalo injaneering puurti chesina vidyaarthulanu rikroo t chesukovadam, vaarini saftvare praajectullo pravesapettadam dwara kaaru choukagaa panulu puurti chestu vachindi. okko vyaktiki, okko gantaku... anna paddhatilo sarveesula billingnu sampradaayamgaa nirvahistunnanta kaalam piramid namuunaa bagane nadichindi. companylaku bii, biteklanu saplay chesenduku injaneering kaalejeelu kuudaa addagolugaa puttukuvacchaayi.